Վելես

Վելես (հունարեն Ελεούσα — Էլեուսա, , , Վելես - սլավոնների իմաստության աստծու անունն է), քաղաք Հյուսիսային Մակեդոնիայի Հանրապետության կենտրոնական մասում։ Տեղակայված է Վարդար գետի ափին։ Վելես քաղաքը հանդիսանում է համանուն համայնքի վարչական կենտրոնը։ Հին թուրքական անվանումը՝ Կյոպրյուլյու (Köprülü) նշանակում էր «քաղաք կամրջի մոտ»։ 1946 թվականից մինչ 1996 թվականը քաղաքը կրում էր Տիտով-Վելես անվանումը Յոսիպ Բրոզ Տիտոյի (1892-1980, երկրի նախագահը 1953-1980 թվականներին) պատվին։

Աշխարհագրություն 
Վելես քաղաքի մոտով հոսում է Բրեգալնիցա գետը, որ թափվում է Վարդարի մեջ։ Վելեսը տեղակայված է Սկոպյեն ու Աթենքը միացնող մայրուղու մոտ։

Պատմություն 
Քաղաքը հիմնադրվել է մ.թ.ա. 168 թվականին և կոչվել է Վիլա Զորա (Բիլազորա)։

Բնակչություն 
1994 թվականի մարդահամարի տվյալներով՝ քաղաքում բնակվում էր 44 149 մարդ, իսկ 2002 թվականի մարդահամարի տվյալներով՝ քաղաքի բնակչությունը կազմում է 43 716 մարդ։

Հայտնի բնակիչներ 
 Կոլե Նեդելկովսկի (1912—1941), մակեդոնացի բանաստեղծ, մակեդոնական նոր գրականության սկզբնավորողներից մեկը։

Ծանոթագրություններ

Արտաքին հղումներ 
 Վելեսի համայնքի կայքը 
 Христо Чучков. «Град Велес. Учебното дело и революционните борби». С., 1929
 Кънчов, Васил «Сегашното и недавното минало на град Велес» 
 Нанев, Сотир. Македония 1941, глава за Велес
 «Свидетелство за дейността на българската книжарница във Велес и църковно-училищната борба в Македония през 60-те-70-те години на XIX в.»

Հյուսիսային Մակեդոնիայի քաղաքներ